ԹՈՒՆԻՍ - Ուսամա բեն Լադենի նախկին թիկնապահն ազատ է արձակվել բանտից, բավարար ապացույցների բացակայության պատճառով: Երկու շաբաթ առաջ կասկածյալ իսլամիստը դեպորտացվել է Գերմանիայից: Դատախազի խոսքերով, Սամի Ա.-ն ժամանակավորապես ազատ է արձակվել այն բանից հետո, երբ դատարանը նրա գործողություններում հանցանք չի հայտնաբերել: Միաժամանակ, նշվում է, որ իշխանությունները շարունակում են հետաքննել Սամիի տեռորիստական գործունեությունը: Նրան արգելվել է լքել երկրի տարածքը: